प्रभु राम का हुआ राजतिलक भक्तों ने खेली फूलों से होली
झज्जर |महाशिवरात्रि से आरंभ हुई नौ दिवसीय श्रीराम चरितमानस कथा का शनिवार को समापन हो गया। इस दौरान शहरवासियों ने कथाव्यास पंडित युवराज शर्मा की संगीतमयी शैली में कथा का श्रवण कर श्रीराम चरितमानस में निहित प्रभु राम के आदर्शों को आत्मसात किया। कथा के अंतिम दिन मधुर भजनों की धुन के बीच भगवान राम का राजतिलक किया गया। इस अवसर पर फूलों की होली खेलते हुए शहरवासी जमकर थिरके। कथा के नौवें अंतिम दिन कथाव्यास युवराज शर्मा ने कहा कि रामचरित मानस मानव जीवन को मर्यादित रहने की प्रेरणा देती है। उन्होंने कहा कि रामचरित मानस के अंतर्गत स्वयं भगवान राम ने मानुषी जीवन जीते हुए अपने परिवार समाज को सुखी रहना सिखाया। यही नहीं एक पुत्र के रुप में भगवान राम ने भाई-बहन, माता-पिता और पति के विभिन्न रूपों में स्वयं को संयमी एवं व्यवहारी बनाना भी सिखाया।
hin_Deva hin_Deva